Komisijas paziņojums Eiropas Parlamentam un Padomei - Tiesību aktu priekšlikumu kopums saskaņā ar iestāžu nolīgumu par budžeta disciplīnu un pareizu finanšu vadību /* COM/2006/0239 galīgā redakcija */





[pic] | EIROPAS KOPIENU KOMISIJA | Briselē, 24.5.2006 COM(2006) 239 galīgā redakcija KOMISIJAS PAZIŅOJUMS EIROPAS PARLAMENTAM UN PADOMEI Tiesību aktu priekšlikumu kopums saskaņā ar iestāžu nolīgumu par budžeta disciplīnu un pareizu finanšu vadību KOMISIJAS PAZIŅOJUMS EIROPAS PARLAMENTAM UN PADOMEI Tiesību aktu priekšlikumu kopums saskaņā ar iestāžu nolīgumu par budžeta disciplīnu un pareizu finanšu vadību TIESīBU AKTU PRIEKšLIKUMU KOPUMS SASKAņā AR IESTāžU NOLīGUMU PAR BUDžETA DISCIPLīNU UN PAREIZU FINANšU VADīBU Eiropas Komisija, Padome un Parlaments 2006. gada 17. maijā noslēdza nolīgumu par finanšu plānu 2007.–2013. gadam (“iestāžu nolīgums par budžeta disciplīnu un pareizu finanšu vadību”), un tas bija veiksmīgs risinājums visai Eiropai. Ar šā nolīguma palīdzību nākamajos septiņos gados būs iespējams panākt atbilstību starp paplašinātās Eiropas Savienības politiskajām prioritātēm un stabilu finanšu plānu. Tagad ES iestādēm un dalībvalstīm jāparūpējas par pieejamo finanšu līdzekļu optimālu izlietojumu un to izmantošanas kvalitāti. Rīcībai Eiropas līmenī jāsniedz pievienotā vērtība, kas papildinās rīcību valsts, reģionālajā vai vietējā līmenī, un tai optimāli jāietekmē visas Eiropas procesā iesaistītās puses. Komisija ir gatava pilnībā īstenot savu uzdevumu visos minētajos aspektos. Šis nolīgums ir svarīgs posms, lai sasniegtu galīgo mērķi, proti, līdz 2007. gada sākumam sagatavot Eiropas Savienības darbības programmas. Tagad jāturpina darbs katra tiesību akta līmenī. Komisija šajā nolūkā vēlas turpināt īstenot savu iniciatores lomu, ko tā uzņēmusies jau kopš sarunu sākuma. Sarunās par finanšu plānu 2007.–2013. gadam Eiropas Parlaments, Padome un Komisija 2005. gada oktobrī pieņēma kopīgu paziņojumu, kur minētās iestādes apņēmās turpināt izstrādāt apspriežamos tiesību aktu priekšlikumus un vēlāk, pēc iestāžu nolīguma pieņemšanas, kad Komisija būs ieviesusi grozījumus minētajos priekšlikumos, vienoties par katru no tiem. Tādējādi Komisija saskaņā ar EK Līguma 250. panta 2. punktu, cenzdamās vienkāršot šo posmu katra tiesību akta līmenī, šodien pieņēma pavisam 30 priekšlikumu, no kuriem 26 tika grozīti, bet 4 bija jauni. Uz dažiem tiesību aktiem neattiecas šis pasākumu kopums. Tie jo īpaši ir tiesību akti, par kuriem panākta politiska vienošanās vēl pirms 17. maija. Šajā gadījumā Komisija ir pilnībā izpildījusi savu uzdevumu, palīdzēdama rast vienošanos starp abām likumdevējām iestādēm. Tas pats attiecas arī uz gadījumiem, kad iestāžu nolīguma noslēgšana nav radījusi grozījumus Komisijas sākotnējā priekšlikumā. Visos pārējos tiesību aktos, kas ietilpst šodien izziņotajā tiesību aktu kopumā, Komisija ir ieviesusi pieņemtā iestāžu nolīguma saturam atbilstošus grozījumus, kas ir vienkāršoti attiecībā uz piešķirto finanšu līdzekļu pielāgošanu katrai programmai, vai arī detalizēti, ja vajadzēja pārskatīt tiesību akta struktūru vai pat saturu. Jāatzīmē arī, ka četros grozītajos tiesību aktu priekšlikumos ir iekļautas izmaiņas, par kurām pirmajā lasījumā jau nobalsojis Eiropas Parlaments, turklāt viens tiesību akta priekšlikums ir sadalīts divos grozītos priekšlikumos, kad to pieprasīja Eiropas Padome un Parlaments, lai gan Parlaments vēl nav sācis izskatīt minēto priekšlikumu pirmajā lasījumā. Balstoties uz šiem grozītajiem priekšlikumiem, Komisija aicina Eiropas Parlamentu un Padomi sākt un iespējami ātri pabeigt darbu, lai laikus sagatavotu visus tiesību aktus, kas nepieciešami programmu efektīvai ieviešanai 2007. gada janvārī.